 ذكرات تقارير اخبارية، أن حباس مغربي عندو 23 عام نزيل بمؤسسة إصلاحية بمنطقة أراگون مات ف 16 دجنبر الحالي بعد ما ضرب كوكتيل ديال الحبوب المخدرة ف عيد الميلاد ديالو، ، وفقا لمصادر السجن. وعلنات المؤسسة الاصلاحية عن وفاته رسميا داخل زنزانته وفتحات الشرطة الجنائية والقضائية تحقيق ف الواقعة وتم نقل الجثة إلى معهد الطب الشرعي لإجراء تشريح طبي. أما أسرة الضحية ف علنات على نيتها رفع شكوى ضد المؤسسات الإصلاحية . الضحية سميتو “أمين.م”، دخل للحبس منذ 2019 لارتكاب جرائم سطو مختلفة، وكان مدمن على المخدرات المتعددة، بحسب عائلته. وف داخل السجن، كان كيتلقى عقاقير علاجية مضادة للاختلاج أو مسكنات للألم أو بنزوديازيبينات وديما كيضرب كوكتيلات من هاذ الحبوب والأدوية، لكن المرة الاخيرة ضرب كمية كبيرة وسبق لإدارة السجن توبيخه على السلوك ديالو.. 
حباس مغربي فاسبانيا ضرب كوكطيل ديال الحبوب المخدرة فعيد ميلادو واوڤردوزا ومات